সংস্কার সংস্কৃতিতে একটি মসজিদের আয়তন, দৈর্ঘ্য-প্রস্থ, উচ্চতা ও সৌন্দর্য বৃদ্ধি হতে পারে, হতে পারে টেকসই পদ্ধতির মসজিদ। মসজিদ অঙ্গনে মক্তব-মাদরাসা, পাঠাগার ইত্যাদিরও অনুমোদন ইসলামী দলিলে প্রমাণিত হয়ে আসছে। তবে মসজিদ অঙ্গনে আধুনিক শপিংমল, মার্কেট, বাজার সৃষ্টিতে ওলামারা একমত হতে পারেননি। পুরনো মসজিদ ভেঙে সেই স্থানে বহুতল ভবন করে নিচতলায় শপিংমল, মার্কেট, দোকানপাট ইত্যাদি রাখার ফতুয়া কুরআন-হাদিসে তো পাওয়া যাবেই না, এমন কি এ ব্যাপারে ইসলামী চিন্তাবিদদেরও কোনো সিদ্ধান্ত পাওয়া যায় না। তবুও কোথাও কোথাও নিচতলায় মার্কেট, দোকানপাট রেখে উপর তলায় মসজিদ করতে দেখা যায়। এতে ভুল বোঝাবুঝির কারণে মুসলমানদের মধ্যে দলাদলি সৃষ্টি করে সংঘর্ষও হতে দেখা যায়। অনেকেই নিচতলায় মার্কেট রেখে উপর তলায় মসজিদ ‘ঝুলন্ত পদ্ধতি’র পে দামেস্কের মসজিদ, বায়তুল মোকাররম মসজিদ, চকবাজার মসজিদের উদাহরণ টেনে থাকেন। এসব মসজিদের বৈধতার বিষয়ে ইজতেহাদ করার অবকাশ রয়েছে।